kardosdrur/scandi-wiki huggingface dataset:
Gabú

Gabú er en by i det østlige Guinea-Bissau, hovedstad i en region af samme navn, og med et indbyggertal (pr. 2008) på cirka 14.300.

Byer i Guinea-Bissau
Gaya (Niger)

Gaya er en by i det sydlige Niger, beliggende ved Nigerflodens bred, tæt på grænserne til nabolandene Benin og Nigeria. Byen har et indbyggertal (pr. 2001) på cirka 28.000.

Byer i Niger
Dosso

Dosso er en by i det sydvestlige Niger, beliggende 86 kilometer sydøst for hovedstaden Niamey Byen har et indbyggertal (pr. 2004) på cirka 47.000, og er hovedstad i både en region og et departement med samme navn.

Eksterne henvisninger 

Byer i Niger
Tahoua

Tahoua er en by i det sydlige Niger, og hovedstad i et departement af samme navn. Byen har et indbyggertal (pr. 2004) på cirka 100.000. 

Byer i Niger
Maradi

Maradi er en by i det sydlige Niger, der er hovedstad i landets region af samme navn. Byen har et indbyggertal på .

Befolkning 
Ved folketællingen 1977 havde Maradi 44.458 indbyggere, i 1988 110.005 indbyggere og i 2001 147.038 indbyggere. I 2010 blev indbyggertallet anslået til 200.015 mennesker  Maradi er hovedsageligt beboet af Hausa-folk; Mindre andele er der af Fulbe og Tuareger samt nigerianske folkegrupper som Yoruba og Ibo.

Referencer

Eksterne henvisninger 

Byer i Niger
Zinder

Zinder er en by i det sydlige Niger, der med et indbyggertal (pr. 2002) på cirka 170.000 er landets næststørste by. Byen er hovedby i regionen Zinder.

Eksterne henvisninger 

Byer i Niger
Diffa

Diffa er en by i det sydøstlige Niger, beliggende tæt på grænsen til nabolandet Nigeria. Byen har et indbyggertal (pr. 2004) på cirka 23.000.

Eksterne henvisninger 

Byer i Niger
Agadez

Agadez er en by i det centrale Niger, med et indbyggertal (pr. 2005) på cirka 88.000. Byen ligger i den del af Niger der udgøres af Sahara-ørkenen.

 

Byer i Niger
Albert Victor af Storbritannien

Prins Albert Victor, Hertug af Clarence og Avondale (Albert Victor Christian Edward, kaldet Eddy) (8. januar 1864 – 14. januar 1892) var en britisk prins.

Albert Victor var den ældste søn af kong Edvard VII af Storbritannien og Dronning Alexandra. Han var barnebarn af dronning Victoria af Storbritannien og kong Christian 9. af Danmark. Fra 1890 havde han titel af hertug af Clarence og Avondale.

Fra fødslen var han nummer to i den britiske tronfølge, men da han døde før sin far, blev han aldrig konge.

Familie
Albert Victor blev født som den ældste søn af  prinsen af Wales, Albert Edward, og Alexandra af Danmark. Han var arving til den britiske trone efter sin far. 

Som Christian 9.s ældste barnebarn besøgte han Danmark kort efter sin fødsel.

Hans moder Alexandra forgudede ham.

Forlovelse 
Albert Victor blev i december 1891 forlovet med prinsesse Mary af Teck, der var datter af hertug Franz af Teck og den engelske prinsesse Mary Adelaide af Cambridge, en kusine til dronning Victoria. Mary var født og opdraget i Storbritannien.

Død
Albert Victor døde uventet i 1892 kort efter han fyldte 28 år. Han fik sygdom under 1889-1890-pandemien,
der udviklede sig til lungebetændelse. Albert Victor døde, mens forberedelserne til hans bryllup i februar var i gang, og der var diskussioner om at gøre ham til vicekonge af Irland. 

Prinsesse Mary blev efterfølgende gift med Albert Victors bror, den senere Kong George 5.

Rygter
Efter Albert Victors død opstod der rygter, der kom med i litteraturen om ham. En af de mere spektakulære var, at han skulle være seriemorderen Jack the Ripper.

Endvidere opstod der rygter, der fremstillede ham som småtbegavet, psykisk ustabil og at hans død var positiv for det britiske imperium. En del af disse rygter skulle være fremstået for at fremstille hans bror, Georg V, som en langt bedre egnet konge.

Henvisninger

Eksterne henvisninger

Prinser fra Storbritannien
Jack the Ripper
Huset Sachsen-Coburg-Gotha
Æresdoktorer ved University of Cambridge
Riddere af Hosebåndsordenen
Riddere af Serafimerordenen
Victoria af Storbritannien (1868-1935)

Prinsesse Victoria (Victoria Alexandra Olga Mary; født 6. juli 1868, død 3. december 1935), også kaldt Toria, var et medlem af den britiske kongefamilie. Hun var det fjerde barn og anden datter af Edvard VII af Storbritannien og Alexandra af Danmark. Hun valgte at blive hos sin mor, og forblev dermed ugift.

Prinsesser fra Storbritannien
Personer fra London
Huset Windsor
Yalda

Yalda er et iransk pigenavn, som betyder årets længste nat. Der var i år 2008 27 danske kvinder, der hed Yalda.

Pigenavne
Hellig Birma

Hellig Birma er en katterace og kendes også som Den tibetanske Tempelkat. Man strides lidt om, hvorfra den egentlig stammer, men man mener, at den stammer fra Østen, hvor den blev holdt som helligt dyr i lighed med Siameseren.

Den dukkede op i Europa omkring 1920, hvor der kom et par Hellig Birma til Frankrig fra Lao-Tsun Templet. Hannen var godt nok død ved ankomsten, men hunnen var drægtig. Det er dette kuld, der ligger til baggrund for den europæiske Hellig Birma. Om dette er den rigtige historie, er der mange, der sår tvivl om. Det er blandt andet påstået, at Birmakatten er fremkommet som et produkt af krydsning mellem Siameser og cremefarvede Perser. Den første Birmakat kom til Danmark i 1968.

Udseende 

Katten er en masket langhårskat med hvide poter, som man normalt betegner som handsker, og den har en fyldig krave. Den er godkendt herhjemme i farverne brun-, blå-, chokolade- og lillamasket. Den har et kraftigt hoved med fyldige kinder og små ører. Øjnene er dybblå, og let ovale i formen. Kroppen er middelkraftig med korte, solide ben. Halen er tynd ved roden men fyldig og busket i spidsen. Generelt giver Birmakatten et meget harmonisk helhedsindtryk.

Temperament og pleje 
Birmakatten har et mere livligt temperament end perseren, men betegnes som moderat med værdighed. Den er meget social og ret "snakkende". Det er ikke en kat, der kan være alene hjemme i 10 timer dagligt. Hvis dette er tilfældet, bør man anskaffe sig endnu en kat.
Katten er trods sin lange pels ret nem at holde og skal redes med stålkam 1 gang ugentligt.

Katten er ikke den bedste til at reproducere sig selv, og den får generelt små kuld. Killingerne fødes hvide og får først deres aftegninger efter nogle uger. Kattene bliver normalt mørkere på kroppen allerede ved 4-års alderen, men beholder maskefarven.

Sygdom og sundhed 
Generelt er Hellig Birma en meget sund kat. Den har ingen specifikke arvelige defekter, som man skal tage sig i agt for, men det største problem med racen er at få afkom, der lever op til de krav om tegning, som man stiller til racen. Dette betyder også, at hvis man ønsker at anskaffe sig en Hellig Birma, som man forventer, også kan bruges til udstilling, skal man være sikker på, at stamtavlen på forældrene er i orden.

Eksterne henvisninger 

Katteracer
Burmeserkat

Burmeserkatten er en racekat, der stammer fra Asien. Den relativt lille kat, med de gule øjne og brune pels var en højt skattet tempelkat. På Bangkok museet kan man på Smud Koi-papyrussen læse følgende navne for katten: "Thong-Daeng" eller "Supalak". „Thong-Daeng” betyder ”Gyldent rød” og Supalak betyder ”Den noble kat”, hvilket fint beskriver kattens natur.

Historie 
Den moderne version af racekatten kan føres tilbage til en enkelt brun hunkat, Wong Mau, der i 1930 blev bragt til Amerika, fra Burma, af en amerikansk marinelæge. Katten var en hybrid mellem en siameser og den brune burmeser.

Da der ikke var andre muligheder, brugte man en siameser som partner for Wong Mau. Resultatet af denne siameser-burmeser parring blev afkom, der både lignede deres mor, den rene brune kat, og deres far, den maskede siameser.

Racen blev hurtigt udbredt i Amerika, og på bare seks år blev den anerkendt som race, dog kun i den brune version.

Der gik mange år, før racen kom til Europa, og der gik endnu længere, før den blev anerkendt i de ti farver, der anerkendes i dag.

Genetik 
En burmeser er en albinokat. Det vil sige, at den, som siameseren har punktfarver.
Siameseren viser det tydeligt, at yderpunkterne som ører, ansigt, hale og ben er mørkere end resten af katten.
For at få burmeserens særlige farve og mønster skal den genetisk være enten cbca, cbc eller cbcb. Albinogenet betyder i burmeserens tilfælde, at en sort kat syner brun.

Udseende 
Burmeseren er en af de mindste racekatte. Den skal virke tungere end den syner, da den både er elegant og muskuløs. Dens pels skal være silkeblank og ligge tæt til kroppen. Den er hverken kompakt eller udpræget lang, men på alle måder middel af bygning. Den må ikke have orientalske skrå øjne, men skal have ”et ondt udtryk”, med øjne der er ovale for oven og runde forneden. Ørerne skal være middel og placeret relativt yderligt på skallen. Hovedet er hjerteformet, med god rund pande og et udtalt stop. Helt runde former skal den Europæiske burmeser ikke have.
Der findes forskellige standarder alt efter hvilken hovedorganisation man opdrætter under.
I Fife anerkendes 10 farver: Brun, blå, chokolade, lilla, rød og creme. Bruntortie, blåtortie, chokoladetortie og lillatortie. Tortie kaldes også ”skildpaddefarvet”.

Karakter 
Burmeseren er aktiv, nysgerrig, social, nem at opdrage, kan være naiv, ofte frygtløs og meget menneskeorienteret. Hunde lærer de oftest at sætte pris på, lige som et liv inden døre hele livet godt kan accepteres. Det fordrer dog, at man tager sig tid til katten, da den ellers gerne selv finder på ting at foretage sig, mens den er alene hjemme. Kattene lærer let. Lukkede døre, kan de fleste burmeser lære sig at åbne. Apportere legetøj er også en yndet beskæftigelse.

Noter 

Katteracer
Danny Boyle

Danny Boyle (født 20. oktober 1956) er en britisk filminstruktør. Han er særligt kendt for filmene Trainspotting, 28 dage senere, Sunshine, Slumdog Millionaire, for hvilken han modtog en Oscar for bedste instruktør, og 127 Hours, der har modetaget 3 Golden Globes-nomineringer og 6 Oscar-nomineringer 2011.

Karriere 
Danny Boyle spillefilmsdebuterede i 1996 med filmen Trainspotting. Den blev nomineret til en Oscar og vandt flere priser, bl.a. den danske Bodil for "bedste ikke-amerikanske film".

Boyles næste store projekt, var The Beach, baseret på en bog skrevet af Alex Garland. Den blev dog mindre godt modtaget end Trainspotting.

I 2002 slog Boyle igennem med scifi-gyseren 28 dage senere, der blev en stor økonomisk succes. Boyle blev meget rost for denne film, og man siger han har skabt en helt ny genre inde for sci-fi. 

I 2007 instruerede Boyle science fiction-filmen Sunshine, med manuskript af Alex Garland. 

Boyles næste film, Slumdog Millionaire, åbnede Toronto Film Festivalen i 2008 og vandt publikumsprisen. Siden modtog den en BAFTA Award, Golden Globe og Oscar for bedste film.

I 2010 udkom 127 Hours, som blev en af årets mest anmelderroste film.

Som efterfølger til Trainspotting, udkom T2 Trainspotting i 2017.

Eksterne henvisninger

Referencer 

Filminstruktører fra Storbritannien
Oscar for bedste instruktør
Golden Globe for bedste instruktør
Ellen Rovsing

Ellen Henriette Marie Rovsing (9. juni 1889 i Asminderød – 20. februar 1960 i København) var en dansk skuespiller.

Rovsing blev uddannet på Det Kongelige Teaters elevskole og fik sin debut på Det Kongelige Teater med Tunge Veje i 1908, og optrådte senere på flere teatre i provinsen, ligesom hun medvirkede i sketchen Familien Hansen i radioen. Hun var gift med Egill Rostrup og mor til Asmund Rostrup. Rovsing oversatte flere bøger af Stanislavskijs bøger fra russisk til dansk, bl.a. En Skuespillers Arbejde med sig selv (1940).

Hun er begravet på Svaneke Kirkegård.

Filmografi 
 Hesten (1931)
 Millionærdrengen (1936)

Stumfilm 
 Store forventninger (1922)
 David Copperfield (1922)
 Byens Don Juan (1923)
 Lille Dorrit (1924)

Referencer

Eksterne henvisninger 
 
 

Skuespillere fra Danmark
Ellen Carstensen Reenberg

Ellen Carla Marie Carstensen Reenberg (12. august 1899 i København – 20. november 1985 smst.) var en dansk skuespillerinde.

Reenberg blev uddannet fra Det Kongelige Teaters elevskole som elev hos Ella Ungermann. Hun fik sin debut i 1918 på Aalborg Teater med opsætningen Udenfor Murene, og kom senere til Betty Nansen Teatret, Det Kongelige Teater og Folketeatret i København. Desuden optrådte hun i Radioteatret.

Ellen Carstensen Reenberg var gift med Holger Reenberg og mor til skuespilleren Jørgen Reenberg.

Hun er begravet på Frederiksberg Ældre Kirkegård.

Filmografi 
 Det gyldne smil (1935)
 En desertør (1940)
 Elly Petersen (1944)
 Far til fire (1953)

Referencer

Eksterne henvisninger 
 

Skuespillere fra Danmark
Gunnar Hounsgaard (historiker)

Gunnar Hounsgaard (født 29. januar 1927 i Broballe på Als, død 12. oktober 2019 i Sønderborg) var en dansk ingeniør og amatørhistoriker med kendskab til luftkrigen over Als og flystyrt i området under anden verdenskrig.

Hounsgaard virkede i flere år som underviser på Sønderborg Teknikum.

Hounsgaard har sammen med Hærens Sergentskole i Sønderborg, været foregangsmand for opsætning af mindesmærker og informationstavler, på nedstyrtningssteder på Als og Sundeved, for allierede fly under verdenskrigen.

Kilder 
 "Gunnar Hounsgaard, info". airmen.dk.

Historikere fra Danmark
Dansksprogede forfattere fra Danmark
Mohamed Farrah Aidid

General Mohamed Farrah Aidid (somali: Maxamed Faarax Caydiid), (født 15. december 1934, død 2. august 1996) var en kontroversiel politisk og militær lederskikkelse fra Somalia, som ofte blev beskrevet som en hensynsløs krigsherre (engelsk: warlord) .

General Aidid var formand for United Somali Congress (USC) og senere Somali National Alliance (SNA), hvorfra oprørsgrupper fordrev daværende præsident Maxamed Siyaad Barres diktatoriske regime fra hovedstaden Mogadishu og efterfølgende tvang dem til helt at forlade landet. Senere udfordrede han også tilstedeværelsen af tropper fra FN og USA i Somalia.

General Aidid blev herefter selv et af hovedmålene under Operation Restore Hope, der var betegnelsen for de militære operationer USA og FN iværksatte som supplement til leverancer af humanitær bistand med det formål at grundlægge en vedvarende våbenhvile. Det lykkedes ikke, og de udenlandske militærstyrker blev tvunget ud af Somalia i 1995. General Aidid udråbte herefter sig selv til Somalias præsident 15. juni 1995, men godt et år senere døde Aidid efter at være blevet såret under en skudveksling, hvor udenlandske agenter måske var involveret. 

Aidid blev efterfulgt på posten som partileder og præsident af sin søn Hussein Mohamed Farrah Aidid, som havde opholdt sig i USA gennem en årrække, og hvorfra han i øvrigt havde en militær uddannelse fra United States Marine Corps . Dette forhold gav næring til lidt vel optimistiske forhåbninger om en efterfølgende forbedring af relationerne mellem de to lande.

Referencer 

Politikere fra Somalia
Ella Ungermann

Ella Christoffersen Ungermann (født 17. februar 1891 i Slagelse, død 23. september 1921 i København) var en dansk skuespiller.

Ella Ungermann arbejdede oprindeligt som kontorassistent og var som skuespiller autodidakt. Efter debuten som skuespillere på en scene i København i 1909 blev hun ansat ved Odense Teater og kom i 1911 til Det Ny Teater. I 1914 blev hun engageret ved Det Kongelige Teater. Hun havde bl.a. roller i Julius Magnussens Betty, i Vølund Smed af Holger Drachmann og i Henri Nathansens Dr. Wahl.

Gennem sit korte liv var Ungermann præget af psykisk ubalance, og i 1921, hvor de interessante opgaver ved Det Kongelige Teater var få, begik hun selvmord.

Litteratur 
 Poul Reumert: Masker og Mennesker, 1940.
 Sven Lange: Meninger om Teatret, 1929.
 Teatret, 1915, s. 42-44.

Kilde 
 Dansk Kvindebiografisk Leksikon

Eksterne henvisninger 
 

Personer fra Slagelse
Teaterskuespillere fra Danmark
Danskere i 1900-tallet
Personer der har begået selvmord
Personer i Dansk Kvindebiografisk Leksikon
Personer i Dansk Biografisk Leksikon
Personer i Kraks Blå Bog (afdøde)
Julius Magnussen

Julius Eugène Ove Magnussen (23. april 1882 i Lemvig – 16. november 1940) var en dansk forfatter.

Magnussen skrev både digte, biografier og skuespil.

Bibliografi 
 Danske komponister i vore dage. Portrætter og biografiske notitser, 1901
 Lirekassen! eller Den sidste have (digte, under pseudonymet Marsyas), 1904
 Små verdensaxer, roman, 1904
 En Digters Drøm, 1925

Eksterne henvisninger 
 Julius Magnussen på Dansk Forfatterleksikon

Biografiforfattere fra Danmark
Digtere fra Danmark
Dramatikere fra Danmark
Dansksprogede forfattere fra Danmark
Rigmor Reumert

Rigmor Reumert (født Rigmor Julie Emmy Haralda Dinesen 3. september 1893 i København – 15. februar 1978) var en dansk skuespillerinde.

Hun blev undervist hos Anna Norrie, Olivia Norrie og Poul Nielsen, inden hun blev optaget på Det Kongelige Teaters Elevskole. Hun fik sin debut i 1913 i Julius Magnussen-lystspillet Hans eneste kone, hvor hun spillede sammen med Poul Reumert, som hun senere – i 1919 – blev gift med. Sammen med sin mand kom hun samme år til Dagmarteatret og blev senere tilknyttet Arenateatret. 

I 1930 blev ægteskabet opløst, og deres datter Anne Mette Dorine Flammé-Reumert døde. I begyndelsen af 1930'erne blev hun tilknyttet Odense Teater.

Filmografi 
 København, Kalundborg og - ? (1934)

Stumfilm 
 Et Justitsmord (1915)
 Addys Ægteskab (1916)

Eksterne henvisninger 
 

Skuespillere fra Danmark
Personer fra København
Schloss Glienicke

Schloss Glienicke er et slot i Berlin. Det ligger på øen Wannsee, i nærheden af Glienicker Brücke og ovenfor Jagdschloss Glienicke.

Oprindelig var det et landhus, som blev ombygget til sommerslot i senklassicistisk stil af den berømte preussiske arkitekt Karl Friedrich Schinkel i 1826 for prins Carl.

Ved gadefronten står to gyldne løver, udformet af Schinkel efter model af løvefontenen foran Villa Medici. I slottet befinder sig en række antikke kunstgenstande, som prinsen medbragte sig fra sine rejser.

Slotsparken kaldes Volkspark Glienicke.

Eksterne links 

 Schloss Klein Glienicke (Stiftung Preußische Schlösser und Gärten Berlin-Brandenburg)

Glienicke
Huset Hohenzollern
Olivia Norrie

Olivia Johanne Margrethe Norrie (født Jørgensen 22. november 1869 i København, død 7. november 1945) var en dansk skuespiller.

Som 10-årig kom Norrie og søsteren Valborg Borchsenius på Det Kongelige Teaters Balletskole. Efter sin debut i En skærsommernatsdrøm i 1885 blev hun optaget på teatrets elevskole og blev uddannet skuespiller. I 1891 blev hun tilknyttet Folketeatret, og i 1895 blev hun ansat ved Dagmarteatret, hvor mere eller mindre var til 1930. Norrie medvirkede desuden i radioens skuespil.

Olivia Norrie var gift to gange, først med teaterdirektør Jacob Jørgen Jacobsen 1896–1909 og med William Norrie fra 1909.

Filmografi 
 En Bryllupsaften (1911)
 Den sorte doktor (1911)
 Loppen (1912)
 Axel Breidahls Lotterigevinst (1913)
 Under falsk Flag (1914)

Eksterne henvisninger 
 
 

Skuespillere fra Danmark
Personer fra København
Hotel Imperial (København)

Hotel Imperial er et hotel på Vester Farimagsgade i København lige ved Vesterport Station. Hotellet er en del af Arp-Hansen Hotel Group.

Imperial blev opført af et konsortium af håndværksmestre og har siden åbningen i 1958 lagt vægt på at tilbyde sine gæster moderne indretning og faciliteter. Dets første direktør var Sonja Mathisen, der også var direktør for Hotel Randers. Oprindeligt havde hotellet 190 værelser, men i dag er der 304. Tre fonde, der tilhørte anden generation efter håndværksmestrene, drev hotellet frem til 2004, hvor det blev overtaget af Arp-Hansen.

Hotellet er tegnet af Otto Frankild sammen med Svend Aage Hansen og Jørgen Høj. Hotellet er nyindrettet af Jørgen Buschardt. Hotellet har en hel etage af værelser er dedikeret til klassiske møbler og tidløst design af den danske designer-ikonet Børge Mogensen.

I bygningen ligger biografen Imperial, der først blev indviet i 1961.

Eksterne henvisninger 
 Hotel Imperials hjemmeside

Hoteller i København
Vesterbro
Etableret i 1958
Hotel Nyborg Strand

Hotel Nyborg Strand, formelt NYBORG STRAND, er et hotel beliggende i Nyborg.

Hotellet blev opført af en gruppe forretningsfolk fra byen i 1899 ved arkitekt Emil Schwanenflügel og fik navnet Nyborg nye Badehotel grundet sin beliggenhed umiddelbart ud til Storebælt. Hotellet havde i starten af 1900'erne skiftende ejere, indtil det i 1913 blev købt af Nyborgmøderne til at huse kristne stævner, men efterhånden som møderne blev færre, kom der mere fokus på den almindelige hoteldrift og på anden mødevirksomhed. Under 2. verdenskrig var hotellet i den tyske besættelsesmagts besiddelse, og efter krigen var det i en sådan forfatning, at det måtte genopføres. Det nye hotel åbnede i 1948.

Den 11. november 1963 er foreningen Dansk Håndværks Kvinder blevet grundlagt af 35 kvinder på Hotel Nyborg Strand.
Hotellet er i dag et A/S med en professionel bestyrelse og er et af landets største konferencehoteller. Hotellet betegner sig selv som "Hele Danmarks mødested".

Hotellet er udvidet flere gange, bl.a. i 1998 med et auditorum, mens nye værelser kom til i 2002 og 2006. I 2007 blev et nyt indgangsparti og mødecenter på 2775 m2 taget i brug. Efterfølgende år (2010, 2011, 2012 og senest 2013 er der blevet bygget både flere konferencelokaler og flere værelser, så hotellet i dag er provinsens største udbyder af konferencefaciliteter (36 lokaler) og værelser (426) sammenhængende. Nyborg Strand kan tilbyde mødelokaler til 1.200 deltagere. Hotellet besøges årligt af flere end 275.000 gæster.

Hotellet huser to restauranter: Stranden og Bistro samt en bar med navnet Stjernebar.

Hotellet har i mange år været medlem af verdens største hotelkæde, Best Western, men er pr.31. december 2014 ikke længere en del af kæden

Eksterne henvisninger 
 Nyborg Strands hjemmeside

Kildehenvisninger 

Nyborg Strand
Bygninger, konstruktioner og anlæg i Nyborg
Etableret i 1899
Redningspakken for det amerikanske finansmarked

Redningspakke for det amerikanske finansmarked blev vedtaget 3. oktober 2008 med det formål at genskabe tilliden til den amerikanske finanssektor. Pakken blev foreslået af USA's præsident George W. Bush og finansminister Henry Paulson 20. september. Hensigten med redningspakken var at restabilisere den amerikanske økonomi, som har oplevet recession siden efteråret 2007. Man vil dermed genskabe tilliden til den amerikanske finansverden ved at afbløde den likviditets- og lånekrise, der har taget hårdt på det amerikanske pengesystem i første halvår af 2008. 

Redningsplanen blev i første omgang forkastet i Repræsentanternes hus. En revideret version blev lagt frem og vedtaget i Senatet 2. oktober 2008 og i Repræsentanternes hus to dage efter. Det er håbet, at planen, som har en værdi af 700 mia. dollars, vil være med til at stabilisere det historisk trængte finansmarked. Planen giver den amerikanske finansminister tilladelse til på statens vegne at opkøbe realkreditobligatior ol. fra banker og andre finans institutioner for et beløb på op til 700 milliarder dollars. Derudover garanterer den amerikanske stat indskud i banker på op til 250.000 dollar samt giver skattelettelser til både privatpersoner og selskaber.

Referencer 

USA's økonomi
Økonomisk historie i det 21. århundrede
Best Western

Best Western International, Inc. er en amerikansk baseret hotelkoncern, der driver 4.700 hoteller efter franchise-systemt i over 100 lande. Virksomheden har hovedsæde i Phoenix, Arizona, og driver i USA mere end 2.000 hoteller. Kæden blev grundlagt i 1946 af Merill K. Guertin og har fra starten bestået af privatejede hoteller, hvilket betyder at hotellerne i modsætning til kædedrevne hoteller varierer i størrelse, stil og udseende.

Danmark 
Best Western har været på det danske marked siden 1983 og har p.t. 19 hoteller.

Danske medlemmer af Best Western Hotels & Resorts 
 Golf Hotel Viborg, Viborg
 Schæffergaarden, Gentofte
 Hotel Prinsen, Aalborg
 Hotel City, København
 Hotel Eyde, Herning
 Hotel Hebron, København
 Hotel Knudsens Gaard, Odense
 Hotel Fredericia. Fredericia
 Hotel Svendborg, Svendborg
 KRYB I LY, Fredericia
 Torvehallerne, Vejle
 Gl. Skovridergaard, Silkeborg
 Hotel Royal, Holstebro
 Hotel Kronjylland, Randers
 Hotel Herman Bang, Frederikshavn
 Hotel Astoria, København

Referencer

Eksterne henvisninger 
 Best Westerns danske hjemmeside

Hotelkæder
Etableret i 1946
Hotel-, restaurant- og turistvirksomheder fra USA